Cyanoptila cyanomelana

Cyanoptila cyanomelana (Mavi boğazlı milçəkqapan) — "Muscicapidae"yə aid olan köçəri, oxuyan quş növü. Bu növ həmçinin "Yapon milçəkqapanı" kimi də tanınır. O, Yaponiya, Koreya, Çinin şimal-şərqi və Rusiyanın Uzaq Şərq bölgələrində çoxalır. Qışı isə Cənub-Şərqi Asiyada, xüsusilə Vyetnam, Kamboca, Tailand, Sumatra və Kalimantan kimi yerlərdə keçirir. Bu növ 2014-cü ildə Şri-Lankanın Sinharaja yağış meşəsində nadir hallarda müşahidə edilmişdir.

 Təsvir 

Mavi boğazlı milçəkqapan iri (16–17 sm uzunluqda, orta hesabla 25 qram ağırlığında) və gözəl bir milçəkqapandır. Erkək fərdlərin rəngi tünd kobalt mavisidir, üz hissəsindən sinənin yuxarı hissəsinə və yan tərəflərə qədər qara rəng hakimdir. Qarın hissəsi isə ağ rəngdədir. Ağ rəng quyruq lələklərinin xarici hissəsində də görünür. Cavan erkək fərdlərdə qanadlar mavi, digər hissələr isə qəhvəyi rəngdədir. Dişi fərdlər orta hesabla erkəklərdən kiçik olur. Baş, üz və üst hissələr boz-qəhvəyi, boğazın aşağı hissəsi isə açıq bej-ağ rəngdədir. Cavan erkəklər dişilərə çox bənzəyir. Dişi fərdlərin başı digər qəhvəyi milçəkqapanlara nisbətən daha kiçikdir. Onların mahnısı qısa və kədərli səslənən fit səslər ardıcıllığıdır.

 İstinadlar 

 Xarici keçidlər 

Kateqoriya:Qırmızı kitaba görə az qayğı tələb edən növlər
Kateqoriya:Təhlükədə olmayan növlər
Kateqoriya:Əlifba sırasına görə heyvanlar
Kateqoriya:Milçəkqapanlar
Kateqoriya:Asiya quşları
Kateqoriya:1829-cu ildə təsvir edilən heyvanlar